Négygólos elõnyrõl vesztett pontokat a Fradi a vízilabda-BL-ben
A Ferencváros komoly elõnyt leadva, 11-11-es döntetlent ért el a szerb Radnicki Kragujevac vendégeként a férfi vízilabda Bajnokok Ligája csoportküzdelmeinek második fordulójában.
Kiegyenlített játékot hozott az elsõ negyed, melynek elején nehezen lendültek játékba a csapatok, az elsõ gólra három és fél percet kellett várni. A vezetést a hazaiak szerezték meg, de a 2019-es BL-gyõztes magyar együttes gyorsan egyenlített, majd az újabb hazai találatra is rögtön válaszolt (2-2). A második szakaszban az emberelõnyöket jól használták ki a csapatok, melyek fej fej mellett haladtak, és ugyan szinte mindig a házigazda került elõnybe, a Ferencváros az utolsó percben - elõször a meccsen - átvette a vezetést, amit szinte a dudaszó pillanatában egyenlített ki a szerb együttes (6-6).

A félidõ után nagyot változott a meccs képe, ugyanis feltûnõen sok lett a hiba mindkét oldalon, magyar szempontból viszont biztató volt, hogy a negyed három góljából Varga Dénesék szereztek, így elõnyrõl (8-7) kezdhették a zárószakaszt.

Az utolsó negyedet álomszerûen kezdte az FTC, mely Jansik Szilárd negyedik, Varga Dénes második és Vámos Márton harmadik góljával, négy perccel a vége elõtt 11-7-re ellépett, s már úgy tûnt, gyõzelemmel távozhat majd Szerbiából. A hazaiak azonban nem adták fel, és fokozatosan csökkentették hátrányukat. Az utolsó percre már csak eggyel vezetett a vendéggárda, mely 30 másodperccel a vége elõtt ziccert hibázott, a szerbek pedig Milos Cuk becsorgó lövésével kiegyenlítettek.

A zöld-fehérek az elsõ körben is döntetlenre végeztek a Brescia otthonában, így két ponttal várják a folytatást.

Bajnokok Ligája, csoportkör, 2. forduló:
A csoport:
Radnicki Kragujevac (szerb) - FTC-Telekom Waterpolo 11-11 (2-2, 4-4, 1-2, 4-3)
a magyar csapat gólszerzõi: Jansik 4, Vámos 3, Varga Dé. 2, Damonte, Merkulov 1-1,

-   Ebben a csoportban még a spanyol Barceloneta, a görög Olimpiakosz, a georgiai Dinamo Tbiliszi, a szerb Novi Beograd és a Brescia, valamint a horvát Jadran Split szerepel.
-   A B csoportban érdekelt OSC Újbuda szerdán a szintén szerb Crvena zvezda vendége lesz.

A két nyolccsapatos csoportból az elsõ négy helyezett jut a sorozat belgrádi nyolcas döntõjébe, ugyanakkor a házigazda Novi Beograd helye garantált a végjátékban.